[[Inter-Colonial Tournament|আন্তঃঔপনিবেশিক প্রতিযোগিতায়]] খুব কমই প্রথম-শ্রেণীর [[ক্রিকেট]] খেলায় অংশ নিয়েছেন জর্জ ফ্রান্সিস। তবে, ১৯২৩ ও ১৯২৮ সালে [[ইংল্যান্ড ক্রিকেট দল|ইংল্যান্ডের]] বিপক্ষেই বড় ধরনের খেলায় সম্পৃক্ততা ঘটাতে পেরেছেন। এছাড়াও, ১৯২৫-২৬ মৌসুমে [[মেরিলেবোন ক্রিকেট ক্লাব|এমসিসি দলের]] বিপক্ষে [[Barbados cricket team|বার্বাডোসের]] সদস্যরূপে দুইটি ও ওয়েস্ট ইন্ডিজের প্রতিনিধিত্বকারী দলের সদস্যরূপে তিনটি খেলা ছিল তার। বার্বাডোসের পক্ষে প্রথম খেলাটিতে নাটকীয় সফলতার সাথে তিনি ও তার [[ফাস্ট বোলিং]] সহযোদ্ধা হারম্যান গ্রিফিথের নাম জড়িয়ে আছে। তারা উভয়েই এমসিসি দলের বিপক্ষে নয়টি করে উইকেট পেয়ে ইনিংস ব্যবধানে জয় এনে দেন। দ্বিতীয় ইনিংসে তিনি ৬/২১ পান। ঐ সময়ে এটিই তার সেরা বোলিং পরিসংখ্যান ছিল। এর পরপরই ওয়েস্ট ইন্ডিজ দলের পক্ষে খেলতে নামেন। দ্বি-শতকধারী [[ওয়ালি হ্যামন্ড|ওয়ালি হ্যামন্ডের]] একমাত্র উইকেট লাভ করতে পেরেছিলেন তিনি। দুইবার ওয়েস্ট ইন্ডিজ ধরাশায়ী হলেও বৃষ্টির কারণে বিরাট পরাজয়বরণ থেকে রক্ষা পায়। এমসিসি ও বার্বাডোসের মধ্যে পরবর্তী খেলাটিতে ভাগ্যের অদল-বদল ঘটে। এবার এমসিসি দল ড্র করতে সমর্থ হয়। খেলায় জর্জ ফ্রান্সিস প্রথম ইনিংসে ৭/৫০ পান। এ বোলিং পরিসংখ্যানটিই তার খেলোয়াড়ী জীবনের সেরা ছিল।

এরপর ফ্রান্সিস আরও দুইটি প্রতিনিধিত্বমূলক খেলায় ওয়েস্ট ইন্ডিজের পক্ষে অংশ নেন। একবার ত্রিনিদাদ ও আরেকবার ব্রিটিশ গায়ানার পক্ষে খেলে মিশ্র সফলতা পান। তিন খেলার ঐ সিরিজে ৩৭.২৫ গড়ে মাত্র আট উইকেট পেয়েছিলেন। ঐ মৌসুমের প্রথম-শ্রেণীর অন্য খেলাগুলোয় ৮.১১ গড়ে ১৮ উইকেট দখল করেন। তন্মধ্যে, বার্বাডোস ও এমসিসির দুইটি খেলা ছিল।

আন্তর্জাতিক ক্রিকেট
ইংল্যান্ডের আগমন, ১৯২৯-৩০
অস্ট্রেলিয়া গমন, ১৯৩০-৩১
স্বদেশ প্রত্যাবর্তন